Moj did

Moj did Branko bija je poseban čovik. Volija je svašta popravljat pa je njegova konoba skrivala svakakve stvari: srušene lumbrele, stare bicikle, čudne škrinje i tajne škafete. Popravlja je, ali i pravija puno toga, posebno drvene škanje i stočiće. A brudet kad bi skuva, svak bi reka da je za prste polizat. Najbolju ribu vadija je iz vršve: iz jedne cipole, iz druge jegulje.

Prije nego se doselija vamo u Metkoviće, živija je u Borovcima, za njega najlipšem mistu na svitu. Uvik bi se u priči njemu vraća, ono ga je, govorija je, učinilo veseljakom i pivačem koji nikad nikome nije naudija niti zla želija. Mene, najdraže unuče svoje, ko malu naučija je svemu: zbog njega letin na biciklu, znam koja je ura, a od računice nije mi muka. Od njega sam naučila i ono najbitnije: da triba bit čovik prema svima jer sve ti se to jednon vrati.

Kad je moj did koncu života poša, zalega je, a jedne su ga sride odveli u bolnicu. Dugo sam molila *Očenaše*, a ujutro kad san se digla, rekli su mi da je otiša i da se neće više vraćat.

Još uvik čujen one njegove riči: „ Aj leć, crni sinko, i ne odaj bosa, primest će te!“ Jako mi fali i sve bi dala da ga samo jednon zagrlin ili čujen njegov glas. Ako ništa, znaden da se rišija muka i da ga je Bog odveja na lipše misto. Dide, teška je ova tema za me! Volin te i čuvaj mi seku gori!